**KATEGORIZAČNÁ KOMISIA PRE ÚSTAVNÚ ZDRAVOTNÚ STAROSTLIVOSŤ MINISTERSTVA ZDRAVOTNÍCTVA SLOVENSKEJ REPUBLIKY**

***Odborné stanovisko k zmenám a doplneniam vyhlášky č. 316/2022 Z. z. o kategorizácii ústavnej starostlivosti***

|  |  |
| --- | --- |
| ***Názov materiálu*** | *Odborné stanovisko kategorizačnej komisie pre ústavnú starostlivosť k zmenám a doplneniam vyhlášky Ministerstva zdravotníctva Slovenskej republiky č. 316/2022 Z. z. o kategorizácii ústavnej starostlivosti.* |
| ***Materiál sa predkladá na základe*** | *Materiál sa predkladá na základe § 44 ods. 2 zákona č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov* |
| ***Predkladá*** | *Kategorizačná komisia pre ústavnú starostlivosť ministerstva zdravotníctva slovenskej republiky* |
| ***Materiál vypracoval*** | *Odbor kategorizácie ústavnej starostlivosti a nemocníc* |

## **Účel dokumentu**

Kategorizačná komisia pre ústavnú starostlivosť Ministerstva zdravotníctva slovenskej republiky predkladá Odborné stanovisko k zmenám a doplneniam vyhlášky č. 316/2022 Z. z. Stanovisko tvorí podklad pre legislatívny proces v ktorom Ministerstvo zdravotníctva Slovenskej republiky (ďalej len „ministerstvo zdravotníctva“) predloží návrh vyhlášky Ministerstva zdravotníctva Slovenskej republiky č. ........ 2023, ktorou sa mení a dopĺňa vyhláška Ministerstva zdravotníctva Slovenskej republiky č. 316/2022 Z. z. o kategorizácii ústavnej starostlivosti na základe splnomocnenia podľa § 44 ods. 2 zákona č. 540/2022 Z.Z. o kategorizácii ústavnej zdravotnej starostlivosti a o zmene a doplnení niektorých zákonov (ďalej len „zákon“).

Návrh vyhlášky sa predkladá v nadväznosti na ustanovenie druhej kategorizácie ústavnej starostlivosti kategorizačnou komisiou pre ústavnú starostlivosť v súlade s § 4 a § 45 ods. 5 zákona.

Ministerstvo zdravotníctva v zmysle § 44 ods. 2 zákona č. 540/2021 Z. z. o kategorizácii ústavnej starostlivosti (ďalej len „zákon č. 540/2021 Z. z.“) vydáva každoročne do 30. novembra všeobecne záväzný právny predpis, ktorým je ustanovená tzv. kategorizácia ústavnej starostlivosti. Cieľom návrhu je ustanoviť, okrem iného, zoznam medicínskych programov pre konkrétnu úroveň nemocnice, zoznam medicínskych služieb so zaradením do medicínskych programov, indikátory kvality, podmienky poskytovania ústavnej zdravotnej starostlivosti v nemocnici, ako aj špeciálne personálne zabezpečenie a špeciálne materiálno-technické vybavenie.

## **Úvod / Východiská**

### Vecný popis situácie (vrátane histórie)

Vyhláška č. 316/2022 Z. z. je účinná od 30. septembra 2022, pričom zákonný proces predpokladá jej novelizáciu v prípade doručených návrhov na jej zmenu v zmysle § 4 ods. 5 zákona č. 540/2021 Z. z. Dané ustanovenie umožňuje vybraným subjektom zaslať návrhy na zmeny kategorizácie. Túto právomoc využilo v roku 2023 niekoľko subjektov, pričom návrhy následne posudzovala Kategorizačná komisia pre ústavnú starostlivosť (ďalej len „komisia“). Komisia je odborným orgánom ministra, ktorý pripravuje odborné stanovisko a spôsob zapracovania zmien do kategorizácie ústavnej starostlivosti. V nadväznosti na zasadnutia komisie a odborné stanovisko ministerstvo predkladá do legislatívneho procesu návrh všeobecne záväzného právneho predpisu.

Návrh

VYHLÁŠKA

Ministerstva zdravotníctva Slovenskej republiky

z....... 2023,

ktorou sa mení a dopĺňa vyhláška Ministerstva zdravotníctva Slovenskej republiky č. 316/2022 Z. z. o kategorizácii ústavnej starostlivosti

Ministerstvo zdravotníctva Slovenskej republiky podľa [*§ 44 ods. 2*](https://www.slov-lex.sk/pravne-predpisy/SK/ZZ/2021/540/#paragraf-44.odsek-2) a [*§ 45 ods. 6 zákona č. 540/2021 Z. z.*](https://www.slov-lex.sk/pravne-predpisy/SK/ZZ/2021/540/#paragraf-45.odsek-6) o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. ustanovuje:

**Čl. I**

**Vyhláška Ministerstva zdravotníctva Slovenskej republiky č. 316/2022 Z. z. o kategorizácii ústavnej starostlivosti sa mení a dopĺňa takto:**

1. V úvodnej vete sa vypúšťajú slová „a § 45 ods. 6“.
2. § 2 znie:

„§ 2

1. Hlavný zdravotný výkon (ďalej len „hlavný výkon“) je jedným zo zdravotných výkonov, ktoré boli poistencovi poskytnutý počas hospitalizácie a pri ukončení hospitalizácie bol tento zdravotný výkon stanovený ako ten, ktorý bol hlavnou príčinou hospitalizácie poistenca.
2. Spôsob určenia medicínskej služby:
3. ak mal poistenec v deň prijatia na hospitalizáciu vek najviac 28 dní, medicínska služba sa určí podľa skupiny klasifikačného systému, do ktorej bol hospitalizačný prípad zaradený, a zdravotného výkonu podľa prílohy č. 5,
4. ak bol hospitalizačný prípad zaradený do skupiny podľa klasifikačného systému začínajúcej na písmeno „W“, medicínska služba sa určí podľa skupiny klasifikačného systému, do ktorej bol hospitalizačný prípad zaradený, a diagnózy podľa prílohy č. 6,
5. ak bol poistencovi počas hospitalizácie poskytnutý hlavný výkon a jeden alebo viac zdravotných výkonov zo zoznamu ďaľších zdravotných výkonov podľa prílohy č. 7, medicínska služba sa určí podľa kombinácie hlavného výkonu a vykázaného zdravotného výkonu alebo zdravotných výkonov ak mal poistenec 18 rokov alebo menej podľa prílohy č. 7,
6. ak bol poistencovi počas hospitalizácie poskytnutý hlavný výkon a jeden alebo viac zdravotných výkonov zo zoznamu ďaľších zdravotných výkonov podľa prílohy č. 8, medicínska služba sa určí podľa kombinácie hlavného výkonu a vykázaného zdravotného výkonu alebo zdravotných výkonov ak mal poistenec viac ako 18 rokov podľa prílohy č. 8,
7. ak bol poistencovi počas hospitalizácie poskytnutý zdravotný výkon pri vykázanej diagnóze, ktorý zodpovedá kombinácii zdravotného výkonu a diagnózy podľa prílohy č. 9, medicínska služba sa určí podľa kombinácie hlavného výkonu a diagnózy podľa prílohy č. 9,
8. ak bola poistencovi počas hospitalizácie vykázaná kombinácia hlavnej a vedľajšej diagnózy, ktorá zodpovedá kombinácii hlavnej a vedľajšej diagnózy podľa prílohy č. 10, medicínska služba sa určí podľa kombinácie hlavného výkonu a diagnózy podľa prílohy č. 10,
9. ak bol poistencovi počas hospitalizácie poskytnutý zdravotný výkon na pracovisku s definovanou odbornosťou, ktorý zodpovedá kombinácii zdravotnému výkonu a odbornosti podľa prílohy č. 11, medicínska služba sa určí podľa kombinácie hlavného výkonu a odbornosti podľa prílohy č. 11,
10. ak mal poistenec 18 rokov alebo menej a bol mu počas hospitalizácie poskytnutý hlavný výkon zo zoznamu podľa prílohy č. 12, medicínska služba sa určí podľa prílohy č. 12,
11. ak mal poistenec viac ako 18 rokov a bol mu počas hospitalizácie poskytnutý hlavný výkon zo zoznamu v prílohe č. 13, medicínska služba sa určí podľa prílohy č. 13,
12. v prípadoch iných ako podľa písmena a) až h) sa pre poistencov vo veku 18 rokov alebo menej medicínska služba určí podľa hlavnej diagnózy podľa prílohy č. 14; ak hlavná diagnóza pre hospitalizáciu nebola určená poskytovateľom zdravotnej starostlivosti, za hlavnú diagnózu sa považuje diagnóza pri prepustení poistenca,
13. v prípadoch iných ako podľa písmena b) až g) a i), sa pre poistencov vo veku viac ako 18 rokov medicínska služba určí podľa hlavnej diagnózy podľa prílohy č. 15; ak hlavná diagnóza pre hospitalizáciu nebola určená poskytovateľom zdravotnej starostlivosti, za hlavnú diagnózu sa považuje diagnóza pri prepustení poistenca,
14. medicínska služba určená podľa spôsobu určenia medicínskej služby podľa prílohy č. 16, ktorá sa môžu vykonať spolu s medicínskymi službami určenými podľa spôsobu určenia podľa písmena a až l je medicínska služba „Identifikácia mŕtveho darcu orgánov“.
15. **Zdravotné výkony, ktoré sú kategorizované v medicínskom programe (ďalej len „program“) I. úrovne, sú zdravotné výkony jednodňovej zdravotnej starostlivosti; to neplatí pre**
16. **zdravotné výkony Nefrologického programu I. úrovne, Programu pre doliečovaciu starostlivosť I úrovne, Programu pre rehabilitačnú starostlivosť I. úrovne,**
17. **zdravotné výkony v medicínskej službe „Neinvazívna muskuloskeletálna starostlivosť“ v Muskuloskeletálnom programe I. úrovne a „**Následky NCMP“ v Programe pediatrickej neurológie I. úrovne**, „Dlhodobá intenzívna starostlivosť“ v programe anestéziológie a intenzívnej medicíny I. úrovne“.**
18. V § 3 sa slovo „kódu“ nahrádza slovom „kód“, slová „alebo doplnková“ sa vypúšťajú a slová „č. 13“ sa nahrádzajú slovami „č. 2“.
19. V § 4 sa slová „č. 14“ nahrádzajú slovami „č. 4“.
20. V § 5 sa slová „č. 15“ nahrádzajú slovami „č. 3“.

### Zoznam príloh:

### Príloha č. 1 Programový profil pre každú úroveň nemocnice

### Príloha č. 2 Zoznam medicínskych služieb so zaradením do programov a podmienky

### pre poskytnutie medicínskych služieb

### Príloha č.3 Špeciálne personálne zabezpečenie, špeciálne materiálno-technické

### vybavenie a ďalšie podmienky pre poskytovanie programov a

### medicínskych služieb

### Príloha č. 4 Indikátory kvality pre ústavnú starostlivosť

### Príloha č. 5 Spôsob určenia medicínskej služby pre novorodencov

### Príloha č. 6 Spôsob určenia medicínskej služby podľa skupiny klasifikačného

### systému a diagnózy

* Príloha č. 7 Spôsob určenia medicínskej služby podľa kombinácie hlavného výkonu

a zdravotného výkonu pre deti

* Príloha č. 8 Spôsob určenia medicínskej služby podľa kombinácie hlavného výkonu

a zdravotného výkonu pre dospelých

* Príloha č. 9 Spôsob určenia medicínskej služby podľa zdravotného výkonu a

diagnózy

### Príloha č. 10 Spôsob určenia medicínskej služby podľa hlavnej a vedľajšej diagnózy

* Príloha č. 11 Spôsob určenia medicínskej služby podľa kombinácie hlavného výkonu

a odbornosti

* Príloha č. 12 Spôsob určenia medicínskej služby podľa hlavného výkonu pre deti
* Príloha č. 13 Spôsob určenia medicínskej služby podľa hlavného výkonu pre

dospelých

* Príloha č. 14 Spôsob určenia medicínskej služby podľa hlavnej diagnózy pre deti
* Príloha č. 15 Spôsob určenia medicínskej služby podľa hlavnej diagnózy pre

dospelých

* Príloha č. 16 Spôsob určenia medicínskej služby podľa špeciálnych pravidiel

**Čl. II**

**Účinnosť**

Táto vyhláška nadobúda účinnosť 1. januára 2024, okrem Prílohy č. 4, ktorá nadobúda účinnosť 1. januára 2025.